Rikunarita-ORG/Wikinium huggingface dataset:
# Κατάλογος των αστερισμών

Παρακάτω είναι ο κατάλογος των αστερισμών που δημιουργήθηκε το 1922 από την Διεθνή Αστρονομική Ένωση.

| Όνομα | Λατινικό όνομα | Αστρον. σύμβολο |
| --- | --- | --- |
| Αετός | Aquila | Aql |
| Αιγόκερως | Capricornus | Cap |
| Αλώπηξ | Vulpecula | Vul |
| Ανδρομέδα | Andromeda | And |
| Αντλία | Antlia | Ant |
| Άρκτος Μεγάλη | Ursa Major | UMa |
| Άρκτος Μικρή | Ursa Minor | UMi |
| Ασπίς | Scutum | Sct |
| Βέλος | Sagitta | Sge |
| Βοώτης | Bootes | Boo |
| Βωμός | Ara | Ara |
| Γερανός | Grus | Gru |
| Γλύπτης | Sculptor | Scu |
| Γλυφείον | Caelum | Cae |
| Γνώμων | Norma | Nor |
| Δελφίν | Delphinus | Del |
| Διαβήτης | Circinus | Cir |
| Δίδυμοι | Gemini | Gem |
| Δίκτυον | Reticulum | Ret |
| Δοράς | Dorado | Dor |
| Δράκων | Draco | Dra |
| Εξάς | Sextans | Sex |
| Ζυγός | Libra | Lib |
| Ηνίοχος | Auriga | Aur |
| Ηρακλής | Hercules | Her |
| Ηριδανός | Eridanus | Eri |
| Ινδός | Indus | Ind |
| Ιππάριον | Equuleus | Equ |
| Ιστία | Vela | Vel |
| Ιχθύες | Pisces | Psc |
| Ιχθύς Ιπτάμενος | Volans | Vol |
| Ιχθύς Νότιος | Piscis Austrinus | PsA |
| Καμηλοπάρδαλις | Camelopardalis | Cam |
| Κάμινος | Fornax | For |
| Καρκίνος | Cancer | Cnc |
| Κασσιόπη | Cassiopeia | Cas |
| Κένταυρος | Centaurus | Cen |
| Κήτος | Cetus | Cet |
| Κηφεύς | Cepheus | Cep |
| Κόμη Βερενίκης | Coma Berenices | Com |
| Κόραξ | Corvus | Crv |
| Κρατήρ | Crater | Crt |
| Κριός | Aries | Ari |
| Κύκνος | Cygnus | Cyg |
| Κύνες Θηρευτικοί | Canes Venatici | CVn |
| Κύων Μέγας | Canis Major | CMa |
| Κύων Μικρός | Canis Minor | CMi |
| Λαγωός | Lepus | Lep |
| Λέων | Leo | Leo |
| Λέων Μικρός | Leo Minor | LMi |
| Λυγξ | Lynx | Lyn |
| Λύκος | Lupus | Lup |
| Λύρα | Lyra | Lyr |
| Μικροσκόπιον | Microscopium | Mic |
| Μονόκερως | Monoceros | Mon |
| Μυία | Musca | Mus |
| Οκρίβας | Pictor | Pic |
| Οκτάς | Octans | Oct |
| Οφιούχος | Ophiuchus | Oph |
| Όφις | Serpens | Ser |
| Παρθένος | Virgo | Vir |
| Περιστερά | Columba | Col |
| Περσεύς | Perseus | Per |
| Πήγασος | Pegasus | Peg |
| Πρύμνη | Puppis | Pup |
| Πτηνόν | Apus | Aps |
| Πυξίς | Pyxis | Pyx |
| Σαύρα | Lacerta | Lac |
| Σκορπιός | Scorpius | Sco |
| Σταυρός Νότιος | Crux | Cru |
| Στέφανος Βόρειος | Corona Borealis | CrB |
| Στέφανος Νότιος | Corona Austalis | CrA |
| Ταύρος | Taurus | Tau |
| Ταώς | Ρavο | Pav |
| Τηλεσκόπιον | Telescopium | Tel |
| Τοξότης | Sagittarius | Sgr |
| Τουκάνα | Tucana | Tuc |
| Τράπεζα | Mensa | Men |
| Τρίγωνον | Triangulum | Tri |
| Τρίγωνον Νότιον | Triangulum Australe | TrA |
| Τρόπις | Carina | Car |
| Ύδρα | Hydra | Hya |
| Ύδρος | Hydrus | Hyi |
| Υδροχόος | Aquarius | Aqr |
| Φοίνιξ | Phoenix | Phe |
| Χαμαιλέων | Chamaeleon | Cha |
| Ωρίων | Orion | Ori |
| Ωρολόγιον | Horologium | Hor |
# Δημητριακά

Διάφορα δημητριακά και τα προϊόντα τους
Τα **δημητριακά** είναι η σπουδαιότερη κατηγορία φυτών που καλλιεργούνται για τη διατροφή του ανθρώπου. Από τα δημητριακά παράγεται ένα από τα βασικά είδη της ανθρώπινης διατροφής, το ψωμί, ζωοτροφές, πρώτες ύλες για τη βιομηχανία τροφίμων, για τη βιομηχανία χαρτιού, καθώς και για άλλους βιομηχανικούς κλάδους. Τα δημητριακά στη μεγάλη τους πλειονότητα ανήκουν στην οικογένεια των αγρωστωδών (Graminae) και τα περισσότερα κατάγονται από την περιοχή της Δυτικής Ασίας. Τα δημητριακά αποτελούν τη βάση της φυτικής παραγωγής κάθε χώρας και στις πιο πολλές χώρες η καλλιέργειά τους κατέχει την πρώτη θέση της γεωργικής παραγωγής.

Στις χώρες με θερμότερα κλίματα καλλιεργούνται κυρίως το σόργο, το ρύζι (που αποτελεί και τη βασική τροφή εκατομμυρίων ανθρώπων σε ολόκληρο τον κόσμο, ιδιαίτερα στις ασιατικές χώρες) και το καλαμπόκι (που αποτελεί αντίστοιχα βασικό στοιχείο διατροφής για πολλούς κατοίκους της Αμερικανικής Ηπείρου). Στις χώρες με ψυχρότερα κλίματα καλλιεργούνται κυρίως το σιτάρι, το καλαμπόκι, το κριθάρι και η βρώμη, καθώς και η σίκαλη.

Γενικά τα δημητριακά είναι μονοετή φυτά που σπέρνονται και θερίζονται μέσα σε ένα χρόνο.

Σύμφωνα με πρόσφατες ανακαλύψεις, η χρήση των δημητριακών ως τροφής από τους ανθρώπους ανάγεται στην προϊστορική εποχή (Μέση Λίθινη).

## Δείτε επίσης

* Φορτίο δημητριακών
* Ψευδοδημητριακό
* Κόκκοι (διατροφή)
* Διατροφολογία

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Δημητριακά στο Wikimedia Commons
* Λεξιλογικός ορισμός του δημητριακά  στο Βικιλεξικό
# Καρελική γλώσσα

| Καρελική γλώσσα |
| --- |
| karjalan kieli |
| Ταξινόμηση | Ουραλικές γλώσσες+ Φιννοουγγρικές γλώσσες
	- Φινολαππικές γλώσσες
		* Βαλτοφιννικές γλώσσες
 |
| Σύστημα γραφής | λατινική γραφή |
| Κατάσταση |
| Επίσημη γλώσσα |  Φινλανδία  Ρωσία ( Δημοκρατία της Καρελίας |
| ISO 639-1 | — |
| ISO 639-2 | krl |
| ISO 639-3 | krl |
| SIL | - |
|  |

Η **Καρελική γλώσσα** (karjala, karjal ή kariela) είναι μια Βαλτοφιννική γλώσσα που ομιλείται στο Ρωσικό υποκείμενο της Δημοκρατίας της Καρελίας. Λόγω της ομοιότητας της γλώσσας με τη Φινλανδική γλώσσα, θεωρείται από ορισμένους γλωσσολόγους διάλεκτός της. Η Καρελική γλώσσα δεν είναι ακόμα τυπική γλώσσα, ωστόσο έχουν αρχίσει οι διαδικασίες ώστε να ανακηρυχθεί σαν τέτοια από τη Δημοκρατία της Καρελίας. Θεωρείται πως η Καρελική γλώσσα κατάγεται από την Πρωτο-Καρελική γλώσσα που εμφανίστηκε στη Λίμνη Λάντογκα κατά την Εποχή του Σιδήρου. Υπάρχουν περίπου 100.000 ομιλητές στη Δημοκρατία της Καρελίας, ωστόσο υπάρχει και ένας αξιοσημείωτος αριθμός ομιλητών στην Περιφέρεια Τβερ, ενώ υπάρχουν περίπου 5.000 ομιλητές στη Φινλανδία. Στη Δημοκρατία της Καρελίας, η γλώσσα έχει αναγνωριστεί ως γλώσσα μειονότητας, ενώ από τα τέλη της δεκαετίας του 1990 έχουν αρχίσει διαδικασίες για να πάρει η Καρελική γλώσσα την κατάσταση επίσημης γλώσσας. Η γλώσσα βρίσκεται υπό την προστασία του Ευρωπαϊκού χάρτη των περιφερειακών ή μειονοτικών γλωσσών. Από το 2008 λειτουργεί έδρα της Καρελικής γλώσσας στο Πανεπιστήμιο Ανατολικής Φινλανδίας.

Wikimedia Incubator
**Δοκιμαστική Βικιπαίδεια στα Καρελικά**
# Ραββίνος

Ο όρος **ραββίνος** ή **ραβίνος** προέρχεται από την εβραϊκή λέξη *ραβί* που σημαίνει «μεγάλος, έξοχος». Τον πρώτο αιώνα μ.Χ. αποτελούσε τίτλο τιμής αλλά και μορφή προσφώνησης (αντίστοιχος του "Κύριέ μου"), αλλά και από τότε χρονολογείται η χρήση του ως τίτλου αξιώματος (του ατόμου που αποτελεί κρίκο μιας εξουσιοδοτημένης αλυσίδας δασκάλων του Ιουδαϊσμού).

Στην Καινή Διαθήκη ο Ιησούς Χριστός αποκαλείται δώδεκα φορές «Ραββί» με την έννοια του "Δασκάλου" και, παρόμοια, δύο φορές «Ραββουνί» (που σημαίνει κατά γράμμα, "Δάσκαλέ μου"). Μία φορά γίνεται η χρήση αυτού του όρου για τον Ιωάννη τον Βαπτιστή. (Ιωάννης 3:26)

Σήμερα έτσι καλείται ο εβραίος διδάσκαλος που προΐσταται της ισραηλιτικής κοινότητας.
Ο Ραβίνος τελεί τις θρησκευτικές τελετές των Εβραίων παρ΄ ότι είναι λαϊκός χωρίς ιερατικό αξίωμα, κηρύττει, διδάσκει τα θρησκευτικά στις σχολές και προΐσταται των ιουδαϊκών κοινοτήτων, ερχόμενος σε επαφή με τις πολιτικές Αρχές της χώρας, όπου είναι εγκατεστημένη η κοινότητα. Διορίζεται κατόπιν δοκιμασίας και χειροτονείται.

**Ραββινία** ή **Ραβινία** καλείται το αξίωμα του Ραβίνου, η έδρα ή η κατοικία του Ραβίνου.

## Παραπομπές

## Βιβλιογραφία

* *The Anchor Bible Dictionary*, Τόμος 5, 1992, Εκδ. Doubleday, στην αγγλική.
* *Ενόραση στις Γραφές*, Τόμος 2, 1989, Εκδ. Β. & Φ. Ε. Σκοπιά, στην αγγλική.
# Ισαάκ Αμπραβανέλ

| Ισαάκ Αμπραβανέλ |
| --- |
|  |
| Γενικές πληροφορίες |
| Όνομα στη μητρική γλώσσα | רבי יצחק בן יהודה אברבנאל (Εβραϊκά)  |
| Γέννηση | 1437 Λισαβόνα |
| Θάνατος | 23  Σεπτεμβρίου 1508 Βενετία |
| Τόπος ταφής | Πάντοβα |
| Χώρα πολιτογράφησης | Βασίλειο της Πορτογαλίας |
| Θρησκεία | Ιουδαϊσμός |
| Εκπαίδευση και γλώσσες |
| Ομιλούμενες γλώσσες | Εβραϊκά Πορτογαλικά Ισπανικά Ιταλικά |
| Πληροφορίες ασχολίας |
| Ιδιότητα | φιλόσοφος επιχειρηματίας ποιητής θεολόγος ραββίνος τραπεζίτης πολιτικός |
| Αξιοσημείωτο έργο | Peirush Abrabanel |
| Οικογένεια |
| Τέκνα | Ιούδας Αμπραβανέλ Samuele Abarbanel |
| Αξιώματα και βραβεύσεις |
| Αξίωμα | Υπουργός Οικονομικών |
| Συνεργάτης | Isaac Aboab of Castile |
|  Σχετικά πολυμέσα |
|

Ο **Ισαάκ Αμπραβανέλ** (1437-1508) (Isaac ben Judah Abravanel, אברבנאל, יצחק בן יהודה) ήταν Εβραίος εξηγητής της Παλαιάς Διαθήκης.

## Βίος

Ισαάκ Αμπραβανέλ.
Ο **Ισαάκ Αμπραβανέλ** γεννήθηκε στη Λισαβώνα το 1437. Διετέλεσε αυλικός υπάλληλος του βασιλιά της Πορτογαλίας Αλφόνσου Ε΄ και των βασιλέων της Νεαπόλεως Φερδινάνδου Α΄ και Αλφόνσου Β΄. Υπομνημάτισε την Πεντάτευχο και τους Προφήτες. Το έτος 1503 θεωρήθηκε από τον ίδιο ως έτος ερχομού της Μεσσιανικής Βασιλείας. Πέθανε το 1508 στη Βενετία.

Σελίδα έκδοσης ερμηνευτικού υπομνήματος από τον Ισαάκ Αμπραβανέλ του βιβλίου του Δανιήλ *Ma'yanei ha-Yeshu'ah*.
## Παραπομπές

## Πήγες

* Ανώνυμος, «Αμπραβανέλ Ισαάκ», Θρησκευτική και Ηθική Εγκυκλοπαίδεια, τόμ. 2 (1963), στ.294
# Reduced instruction set computer

Η αρχιτεκτονική ARM είναι παράδειγμα εφαρμογής του σχεδιασμού RISC.
Η συντομογραφία του είναι RISC (προφέρεται *ρισκ*) και σημαίνει **υπολογιστής περιορισμένου συνόλου εντολών**. Η στρατηγική στην οποία βασίζεται η αρχιτεκτονική RISC είναι η ύπαρξη ενός μικρού συνόλου εντολών, οι οποίες πραγματοποιούν ένα ελάχιστο πλήθος απλών λειτουργιών. Οι σύνθετες εντολές προσομοιώνονται με τη χρήση ενός υποσυνόλου απλών εντολών. Ο προγραμματισμός σε RISC είναι πιο δύσκολος και χρονοβόρος από ό,τι στον άλλο σχεδιασμό, επειδή οι πιο σύνθετες εντολές προσομοιώνονται από απλές.

## Βιβλιογραφία

* Behrouz A. Forouzan. «Εισαγωγή στην Επιστήμη των Υπολογιστών», Επιμέλεια Γιώργος Στεφανίδης, Αλέξανδρος Χατζηγεωργίου, Εκδόσεις Κλειδάριθμος.

## Δείτε επίσης

* Αρχιτεκτονική συνόλου εντολών
* CISC
# Γερμανοί του Βόλγα

Γερμανοί του Βόλγα| Wolgadeutsche |
| --- |
| Συνολικός πληθυσμός |
| 594.138 |
| Περιοχές με σημαντικούς πληθυσμούς |
| Ρωσία ! Ρωσία* Κράι Αλτάι: 79.502
* Περιφέρεια Ομσκ: 76.334
* Περιφέρεια Νοβοσιμπίρσκ: 47.275
* Περιφέρεια Κεμέροβο: 35.965
* Περιφέρεια Τσελιάμπινσκ: 28.457
* Περιφέρεια Τιουμέν: 27.196
* Περιφέρεια Σβέρντλοβσκ: 22.540
* Κράι Κράσνονταρ: 18.469
* Περιφέρεια Αρινμπούρκ: 18.055
* Περιφέρεια Βόλγκογκραντ: 17.051
* Περιφέρεια Τομσκ: 13.444
* Περιφέρεια Σαράτοφ: 12.093
* Κράι Περμ: 10.152
 | 394.138 |
| Καζακστάν ! Καζακστάν | 200.000 |
| Γλώσσες |
| Γερμανικά, Ρωσικά |
| Θρησκεία |
| Λουθηρανοί, Ρωμαιοκαθολικισμός, Μενονίτες |

Γερμανοί από την περιοχή του Βόλγα σε στρατόπεδο προσφύγων στο Σνάιντεμυλ της Γερμανίας το 1920. Το Σνάιντεμυλ έχει μετονομαστεί σε Πίουα, διότι το 1945 ενσωματώθηκε στην Πολωνία, μετά τον Β΄ ΠΠ.
Οι **Γερμανοί του Βόλγα** (γερμανικά: Wolgadeutsche‎‎ ή *Russlanddeutsche* (γενικότερος όρος που αναφέρεται σε όλους τους Γερμανούς της Ρωσίας), ρωσικά: поволжские немцы‎‎
, ποβάλζσκιγιε νιέμτσι) είναι Γερμανοί που εποίκησαν και ζούσαν ιστορικά κατά μήκος του ποταμού Βόλγα στη νοτιοανατολική Ευρωπαϊκή Ρωσία γύρω από το Σαράτοφ και νοτιότερα. Οι Γερμανοί του Βόλγα μεταφέρθηκαν ως μετανάστες στη Ρωσία τον 18ο αιώνα, όπου τους επετράπη να διατηρήσουν τη θρησκεία, τον πολιτισμό, τη γλώσσα και τις εκκλησίες τους (οι Γερμανοί έποικοι ήταν κυρίως Λουθηρανοί, Μεταρρυθμισμένοι, Καθολικοί, Μοραβιανοί και Μενονίτες). Λόγω της μεγαλύτερης πίεσης για αφομοίωση και της επαναφοράς της στρατολόγησης, πολλοί Γερμανοί του Βόλγα μετανάστευσαν στο Κάνσας, στη Νεμπράσκα, στις Ντακότες, την Καλιφόρνια, την πολιτεία Ουάσινγκτον, τον Καναδά, σε άλλα μέρη των ΗΠΑ και σε χώρες της Νότιας Αμερικής, κυρίως όμως στην Αργεντινή, τη Χιλή και τη Βραζιλία.

Μετά τη γερμανική επίθεση στη Σοβιετική Ένωση το 1941 ως μέρος του Β΄ ΠΠ, η Σοβιετική κυβέρνηση θεώρησε τους Γερμανούς του Βόλγα ως πιθανούς συνεργάτες και τους απέλασε κατά χιλιάδες στα ανατολικά, όπου χιλιάδες πέθαναν εκεί. Μετά τον πόλεμο, η Σοβιετική Ένωση απέλασε ένα μέτριο αριθμό Γερμανών σε δυτικότερες περιοχές. Στα τέλη της δεκαετίας του 1980 και τη δεκαετία του 1990, πολλοί από τους εναπομείναντες Γερμανούς έφυγαν από τη Σοβιετική Ένωση και μετακινήθηκαν στη Γερμανία.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Γερμανοί του Βόλγα στο Wikimedia Commons
# Πεζογραφία

Η **πεζογραφία** αποτελεί είδος γραφής του πεζού λόγου κατά το οποίο ο συγγραφέας αφηγείται μια ιστορία την οποία παρουσιάζει σε πρώτο ή σε τρίτο πρόσωπο, χρησιμοποιώντας τον διάλογο ή συνδυάζοντας τα προηγούμενα. Σκοπός της είναι να εξυπηρετήσει την κοινή ανάγκη του ανθρώπου για συνεννόηση (επικοινωνία). Οι συνηθέστερες μορφές της πεζογραφίας είναι το μυθιστόρημα και το διήγημα. Ο λογοτέχνης - συγγραφέας πεζογραφίας ονομάζεται **πεζογράφος** και οι τεχνικές αφήγησης (τρόποι) που χρησιμοποιεί "αφηγηματικός τρόπος".

Σελίδα τίτλου από το "Further Nonsense Verse and Prose" του Lewis Carroll - Εικονογράφηση από τον Henry Mayo BatemanΈνα δείγμα κειμένου που δείχνει τη διαφορά μεταξύ πεζού και στίχου· το πρόσθεσα για χρήση σε λεξικά.
## Ιστορική εξέλιξη της πεζογραφίας

Από την περίοδο των κλασικών χρόνων οι αρχαίοι Έλληνες ασχολήθηκαν με τον αφηγηματικό τρόπο, με τον Πλάτωνα και τον Αριστοτέλη να είναι οι πρώτοι που χρησιμοποίησαν τους όρους "διήγησις" και "μίμησις" τόσο στην ποίηση όσο και στην πεζογραφία. Στη διήγηση ο **πεζογράφος** έχει τον ρόλο του αφηγητή και παρουσιάζει ο ίδιος την ιστορία του έργου που πραγματεύεται. Στη μίμηση ο αφηγητής παίρνει τη θέση των προσώπων που πρωταγωνιστούν στον μύθο είτε μιλώντας με τη δική τους φωνή είτε διηγούμενος ο ίδιος το έργο με ταυτόχρονη παρεμβολή τρίτων προσώπων (μικτός τρόπος).

### Νεοελληνική πεζογραφία

Ο όρος νεοελληνική πεζογραφία αναφέρεται στην πεζογραφία που αναπτύχθηκε στην Ελλάδα από τον 11ο αιώνα και μετά, εντάσσεται στη νεοελληνική λογοτεχνία και χωρίζεται αντίστοιχα σε τρείς μεγάλες περιόδους:

* την υστεροβυζαντινή, δηλαδή μέχρι την άλωση της Κωνσταντινούπολης,
* την περίοδο 1453-1821, μέχρι την επανάσταση του '21,
* τη νεότερη, από το 1821 έως σήμερα.

### Μοντερνιστική πεζογραφία

Η μοντερνιστική πεζογραφία χαρακτηρίζεται για την ανοικτή και ελεύθερη πλοκή της, διαφέροντας έτσι από τις παραδοσιακές μορφές της ρεαλιστικής πεζογραφίας. Το μοντερνιστικό μυθιστόρημα δίνει έμφαση στον εσωτερικό κόσμο και την υποκειμενικότητα του ατόμου και όχι στην εξωτερική και κοινωνική πραγματικότητα, καλλιεργώντας κυρίως τη ροή της συνείδησης, ένα είδος εσωτερικού μονολόγου, τους ελεύθερους συνειρμούς και την ενδοσκόπηση. Η ψυχολογική ανάλυση και ο στοχασμός έχουν το προβάδισμα έναντι της αναπαράστασης της εξωτερικής πραγματικότητας.

### Πεζογραφία του κλειστού χώρου

Η πεζογραφία του κλειστού χώρου αφηγείται κυρίως δράματα δωματίου, επικεντρώνει την πλοκή της σε εσωτερικούς χώρους και δεν εκφράζει κοινωνικά οράματα.

## Τα είδη της πεζογραφίας

Η πεζογραφία χωρίζεται στην αφηγηματική πεζογραφία, τη διδακτική πεζογραφία και τη δημοσιογραφία.

### Διηγηματική πεζογραφία

* Το μυθιστόρημα
* Το διήγημα
* Ο μύθος
* Το παραμύθι
* Η νουβέλα
* Η περιγραφή
* Η ιστορία
* Το χρονογράφημα
* Η βιογραφία
* Τα απομνημονεύματα
* Η επιστολογραφία

### Διδακτική πεζογραφία

* Το δοκίμιο
* Η διατριβή – μελέτη
* Η πραγματεία
* Η μονογραφία
* Η συγγραφή

## Παραπομπές

## Εξωτερικές πηγές

* *Πολιτιστικός θησαυρός της Ελληνικής γλώσσας*, Ινστιτούτο Επεξεργασίας του Λόγου - ΙΕΛ Αρχειοθετήθηκε 2016-06-09 στο Wayback Machine.
* *Λογοτεχνία και Ρητορική*, Α.Γ. Κρασανάκη
# Ιχθυοκένταυρος

Νηρηίδα πάνω σε **ιχθυοκένταυρο** (200 π.Χ.)
Μυθολογικό τέρας στην ελληνική μυθολογία που προσομοιάζει με θαλάσσιο κένταυρο, δηλαδή με το άνω μέρος σώμα ανθρώπινο και το κάτω μέρος, το μισό σώμα ίππου και το άλλο να καταλήγει σε ουρά ιχθύος. Οι ιχθυοκένταυροι εικονίζονται σε έργα τέχνης της μετακλασικής περιόδου. Από τις σωζόμενες παραστάσεις η αρχαιότερη θεωρείται εκείνη στο μεγάλο βωμό της Περγάμου.

Ωραίες παραστάσεις ιχθυοκένταυρου που απάγει Νηρηίδα συνοδευόμενος από δύο ερωτιδείς είναι εκείνη σε ανάγλυφο του Βατικανού και του Εθνικού Μουσείου Αθηνών καθώς και σε αντίστοιχο του Μονάχου.

Μύθοι ή παραδόσεις σχετιζόμενες με ιχθυοκένταυρο δεν υπάρχουν. Συνεπώς μέχρι σήμερα θεωρείται δημιούργημα της καλλιτεχνικής μόνο μυθοπλασίας ως ιδεατή τερατόμορφη απεικόνιση του παράκτιου αναδιπλούμενου κύματος, που μετά την προσβολή του στις ακτές, όταν αποσύρεται τραβάει μέσα στη θάλασσα ό,τι βρει και μπορεί έτσι να καταστεί επικίνδυνο για παιδιά ή ηλικιωμένους, όχι όμως για νέους ανθρώπους που χαίρονται να το απολαμβάνουν.